hotchpotch/miracl-hf-unified huggingface dataset:
জুস্ত ফোঁতেন
জুস্ত "জুস্তো" ফোঁতেন (; জন্ম: ১৮ আগস্ট, ১৯৩৩) মরক্কোর মারাকেচ এলাকায় জন্মগ্রহণকারী ফ্রান্সের সাবেক ফুটবল খেলোয়াড়। মারাকেচে জন্মগ্রহণ করলেও তিনি পরবর্তীতে কাসাব্লাঙ্কায় স্থানান্তরিত হন এবং ফরাসী মিশনারী প্রতিষ্ঠান লিসি লিয়তেঁ পড়াশোনা করেন।
বিশ্বকাপ ফুটবলের মূল পর্বের একটি প্রতিযোগিতায় তিনি সবচেয়ে বেশী গোল করার রেকর্ডের অধিকারী যা অদ্যাবধি অক্ষত রয়েছে। ১৯৫৮ সালের ফিফা বিশ্বকাপে সর্বাধিক ১৩টি গোল করেছিলেন। এছাড়াও তিনি বিশ্বকাপে ৪র্থ সর্বোচ্চ গোলদাতার অবস্থানে রয়েছেন। রোনালদো'র ৩ বিশ্বকাপে ১৫ গোল, গার্ড ম্যুলারের দুই বিশ্বকাপ এবং মিরোস্লাভ ক্লোজের ৩ বিশ্বকাপে ১৪ গোলের পরই তার এ অবস্থান। এ অসাধারণ সাফল্য থাকা স্বত্ত্বেও ফ্রান্স ১৯৫৮ সালের বিশ্বকাপ ফুটবলে চ্যাম্পিয়ন হতে পারেনি। এলসিডেস ঘিগিয়ার পর তিনি হচ্ছেন ২য় খেলোয়াড় যিনি বিশ্বকাপের প্রতিটি খেলায় গোল করেছেন।
ইউএসএম কাসাব্ল্যাঙ্কা দলের মাধ্যমে ফন্তেইন তাঁর শৌখিন ক্রীড়া জীবন শুরু করেন। সেখানে তিনি ১৯৫০ থেকে ১৯৫৩ সাল পর্যন্ত খেলেন। ১৯৫৩ সালে নিস দলের সদস্য নিযুক্ত হন ও তিন মৌসুমে ৪৪ গোল করেন। ১৯৫৬ সালে স্ট্যাড ডি রিমস দলে রেমন্ড কোপা'র সাথে খেলেছেন। সেখানে ছয় মৌসুমে ১২১ গোল করেন। এরপর কোপা'র সাথে তিনিও ১৯৫৮ সালে রিয়াল মাদ্রিদ দলের পক্ষে খেলেন।
লিগ ১-এ সর্বমোট ২০০ খেলায় ১৬৫ গোল করেন এবং দলকে ১৯৫৮ ও ১৯৬০ সালে শিরোপা এনে দেন।
ফ্রান্স জাতীয় দলের পক্ষে নীল শার্ট পরিধান করে খেলেন যাতে তাঁর অংশগ্রহণ ছিল আরও চমকপ্রদ। ১৭ ডিসেম্বর, ১৯৫৩ সালে অভিষিক্ত ফোঁতেন লুক্সেমবার্গের বিপক্ষে হ্যাট্রিক করে যাতে দলটি ৮-০ গোলের ব্যবধানে জয়লাভ করে। জাতীয় দলের হয়ে ৭ বছরে ২১ খেলায় অংশ নিয়ে ৩০ গোল করেন।
ফোঁতেন ১৯৫৮ সালের ফিফা বিশ্বকাপের অবিশ্বাস্য ব্যক্তিগত নৈপুণ্যের জন্য স্মরণীয় হয়ে আছেন। মাত্র ছয় খেলায় তিনি ১৩ গোল করেছেন। তন্মধ্যে পশ্চিম জার্মানির বিপক্ষে তৃতীয় স্থান নির্ধারণী খেলায় চারটি গোল করেছিলেন। এ বিপুলসংখ্যক গোল অদ্যাবধি যে-কোন বিশ্বকাপের সর্বোচ্চ গোলের রেকর্ডরূপে চিহ্নিত হয়ে আছে। এরফলে তিনি গোল্ডেন বুট পুরস্কার পান।
১৯৬২ সালে জুলাই মাসে ফোঁতেন তাঁর সর্বশেষ ফুটবল খেলায় অংশ নেন। মাত্র ২৮ বছর ১১ মাস বয়সে তিনি আঘাতজনিত কারণে অবসর নিতে বাধ্য হয়। এরপর ১৯৬৭ সালে সংক্ষিপ্ত সময়ের জন্যে ফরাসী জাতীয় দল পরিচালনার দায়িত্বে ছিলেন। কিন্তু দুই খেলার পরপরই তিনি পরিবর্তিত হন। কেননা দু'টি প্রীতি খেলাতেই দলটি পরাজিত হয়েছিল।
১৯৮০ সালে মরক্কো জাতীয় দলের কোচ থাকা অবস্থায় তিনি এটলাস লায়ন্সকে আফ্রিকান নেশন্স কাপে ৩য় স্থান এনে দেন। বাদৌ জকি, মোহাম্মদ তিমৌমি এবং আজিজ বৌদারবালা প্রমূখ খেলোয়াড়েরা তাঁর হাত দিয়েই বেড়ে উঠেছেন। ১৯৮২ সালের বিশ্বকাপের চূড়ান্ত পর্বে দলকে নিয়ে আসেন। কিন্তু তারা ক্যামেরুনের কাছে পরাভূত হয়।
২০১০ সালে দক্ষিণ আফ্রিকায় অনুষ্ঠিত বিশ্বকাপ ফুটবলে ফরাসী দলের দূর্বল খেলায় ব্যাপক সমালোচনা করেন। বিশেষ করে ফরোয়ার্ডদের ব্যার্থতায় দলটি গ্রুপ পর্বেই বিতাড়িত হয়। উরুগুয়ের সাথে ড্র এবং মেক্সিকো ও দক্ষিণ আফ্রিকার বিপক্ষে ফ্রান্স দলটি পরাজিত হয়েছিল।
২০০৪ সালের মার্চ মাসে বিশ্ব ফুটবলের কিংবদন্তি পেলে কর্তৃক ফিফা ১০০ তালিকায় অন্যান্য জীবিত ১২৫ জন বিখ্যাত ফুটবলারের পাশে তাঁর নামও অন্তর্ভুক্ত হয়। নভেম্বর, ২০০৩ সালে উয়েফা’র পঞ্চাশতম বার্ষিকী পুরস্কার বিতরণী অনুষ্ঠানে ফরাসী ফুটবল ফেডারেশন কর্তৃক তিনি সেরা ফরাসী খেলোয়াড়রূপে মনোনীত হন।
১৯৬১ সালে ইউগিন এন’জো লিয়ের সাথে ফন্তেইন পেশাদার ফুটবল খেলোয়াড়দের জাতীয় সংগঠন প্রতিষ্ঠা করতে সহায়তা করেন।
বাংলাদেশের স্বাধীনতা যুদ্ধের বধ্যভূমির তালিকা
বাংলাদেশের স্বাধীনতা যুদ্ধের সময় পাক হানাদার বাহিনী ও তাদের দোসর রাজাকার, আল-বদর, আল-শামস্‌ সাধারণ নাগরিক, মুক্তিযোদ্ধা, বুদ্ধিজীবী, সরকারি - বেসরকারি চাকুরীজীবী ও সশস্ত্র বাহিনীর সদস্যদের ধরে নিয়ে হত্যার জন্য কিছু নির্দিষ্ট স্থানকে ব্যবহার করতো যেগুলো পরবর্তীতে বধ্যভূমি হিসেবে পরিচিতি লাভ করে।
বিভিন্ন সময়ে দেশের ৩৫টি স্থানকে বধ্যভূমি হিসেবে চিহ্নিত করে সেগুলো সংরক্ষণ করা হচ্ছে। উল্লেখ্য, বাংলাদেশের মুক্তিযুদ্ধের সময় মোট কতগুলি স্থান বধ্যভূমি হিসেবে ব্যবহার করা হয়েছে সেই সংক্রান্ত কোনো তালিকা পাওয়া যায় না; তবে ওয়ার ক্রাইমস ফ্যাক্টস ফাইন্ডিং কমিটি এদেশে প্রায় ৯৪২টি বধ্যভূমি শনাক্ত করেছে। এরমধ্যে চট্টগ্রামে ১১৬টি স্থানকে বাংলাদেশের মুক্তিযুদ্ধের বধ্যভূমি হিসেবে শনাক্ত করা হয়েছে।
আবার, বাংলাদেশ সরকারে মুক্তিযুদ্ধ বিষয়ক মন্ত্রণালয় মহান স্বাধীনতাযুদ্ধকালে পাকিস্তান বাহিনী কর্তৃক ব্যবহৃত "বধ্যভূমিসমূহ সংরক্ষণ ও স্মৃতিস্তম্ভ নির্মাণ" নামের একটি উন্নয়ন প্রকল্প প্রস্তাব (ডিপিপি) তৈরি করেছে যাতে প্রথমে দেশের ১৭৬টি বধ্যভূমি সংরক্ষণের উদ্যোগ নেওয়া হলেও পরে প্রয়োজনীয় তথ্যের অভাবে ১২৯টি বধ্যভূমি সংরক্ষণ এবং সেখানে স্মৃতিস্তম্ভ নির্মাণের উদ্যোগ নেওয়া হয়। এগুলো হলোঃ ঢাকা জেলায় আটটি, রাজবাড়ী জেলায় তিনটি, ফরিদপুরে চারটি, নরসিংদীতে চারটি, মুন্সিগঞ্জে পাঁচটি, টাঙ্গাইলে দুটি, শেরপুরে দুটি, কিশোরগঞ্জে এগারোটি, ময়মনসিংহে নয়টি, মানিকগঞ্জে একটি, শরিয়তপুরে একটি, গাজীপুরে একটি, জয়পুরহাটে পাঁচটি, নওগাঁয় সাতটি, রাজশাহীতে তিনটি, নাটোরে ছয়টি, পাবনায় একটি, বগুড়ায় চারটি, রংপুরে দুটি, লালমনিরহাটে একটি, গাইবান্ধায় নয়টি, পঞ্চগড়ে চারটি, ঠাকুরগাঁওয়ে চারটি, নীলফামারীতে ছয়টি, দিনাজপুরে একটি, চট্টগ্রামে এগারোটি, সুনামগঞ্জে দুটি, হবিগঞ্জে একটি, যশোরে তিনটি, ঝিনাইদহে দুটি, খুলনায় দুটি, পিরোজপুরে দুটি, বাগেরহাটে একটি, ভোলায় একটি করে বধ্যভূমি রয়েছে।
গডফ্রে চিতালু
গডফ্রে চিতালু জাম্বিয়ান ফুটবলার, জাতীয় দলের সাবেক স্ট্রাইকার, অধিনায়ক ও কোচ।
জাম্বিয়ার ফুটবল কর্মকর্তারা দাবি করেন যে, গডফ্রে চিতালু ১৯৭২ সালের ২৩ জানুয়ারি থেকে ১০ ডিসেম্বরের মধ্যে (লীগ ম্যাচে ৪৯ গোল এবং আন্তর্জাতিক ও কাপ ম্যাচে ৫৮ গোল) ১০৭ টি গোল করেছিলেন। জাতীয় আর্কাইভস, দৈনিক টাইমস অব জাম্বিয়া ও দৈনিক দ্য জাম্বিয়া ডেইলি মেইল থেকে এই তথ্য পেয়েছেন তারা।
Zambia
কিটউয়ী ইউনাইটেড
কাবউয়ী ওয়ারিওর্স
নোট: আন-অফিসিয়াল ম্যাচের গোল গণ্য করা হয় না।
২০১২ বাংলাদেশ প্রিমিয়ার লীগের স্কোয়াড
এটি বাংলাদেশ প্রিমিয়ার লীগ ২০১২ তে অংশগ্রহণকারী ৬টি দলের স্কোয়াডের তালিকা।
ফিফা ১০০
ফিফা ১০০ () ব্রাজিলীয় স্ট্রাইকার ও বিশ্ব ফুটবলের জীবিত কিংবদন্তী পেলের পছন্দ অনুযায়ী বিশ্বসেরা জীবিত ফুটবলারদের তালিকাবিশেষ। এ তালিকাটি ৪ মার্চ, ২০০৪ সালে লন্ডনে ফিফা'র এক অনুষ্ঠানে প্রকাশ করা হয়। অনুষ্ঠানটি ছিল বিশ্ব ফুটবল অঙ্গনের আন্তর্জাতিক নিয়ন্ত্রক সংস্থা ফিফা'র শতবর্ষ প্রতিষ্ঠাবার্ষিকী। দিবসটিকে স্মরণীয় করে রাখতেই মূলতঃ এ তালিকা প্রণয়ন।
এখানে ১০০ সংখ্যার মাধ্যমে ফিফার শত বর্ষ পূর্তিকে বুঝানো হয়েছে। খেলোয়াড়দের সংখ্যা প্রকৃতপক্ষে ১২৫জন। ফিফা কর্তৃপক্ষ পেলেকে ৫০ জন ঐ সময়ে বর্তমান ফুটবল মহারথী ও ৫০ জন অবসরপ্রাপ্ত খেলোয়াড়দের তালিকাসহ মোট ১০০জন খেলোয়াড়কে তালিকায় রাখার জন্য অনুরোধ করেন। কিন্তু বিশ্বের সবচেয়ে জনপ্রিয় খেলা ফুটবল থেকে সাবেক খেলোয়াড়ের সংখ্যা ৫০ জনে সীমাবদ্ধ রাখা প্রকৃতপক্ষে খুবই কঠিন ও দূরূহ ব্যাপার ছিল। তালিকায় ১২৩ জন পেশাদার পুরুষ ও ২ জন নারী ফুটবলারকে রাখা হয়েছে। তন্মধ্যে ৫০ জন সক্রিয় খেলোয়াড় ও ৭৫ জন অবসরপ্রাপ্ত খেলোয়াড় ফিফা ১০০ তালিকায় অন্তর্ভুক্ত করা হয়।
কিছু ফুটবলপ্রেমী মহল এ তালিকা প্রণয়ন ও রূপরেখা নিয়ে প্রশ্ন করেন। ফুটবল বিশারদ ও সাবেক রাজনীতিবিদ ডেভিড মেলর ইভনিং স্ট্যান্ডার্ড পত্রিকায় ফিফা ১০০ নিয়ে একটি নিবন্ধ লেখেন। তাঁর মতে, প্রকৃত ফুটবলারদের মাঠের বাইরে রেখে নির্বাচিত খেলোয়াড়দের এ তালিকা রাজনৈতিক উদ্দেশ্য প্রণোদিতভাবে তৈরী করা হয়েছে। তিনি আরো বলেন যে, পেলের নির্বাচনের ধরণটি ফিফা অধিকর্তা সেপ ব্ল্যাটারের কলম থেকেই বেশি এসেছে। বিশ্বের ভৌগোলিক সীমারেখা থেকে খেলোয়াড়দের তালিকা প্রণীত হয়নি। দক্ষিণ আমেরিকা এবং ইউরোপকে ঘিরেই এ তালিকা তৈরী করা হয়েছে বলে তিনি দাবী করেন। উদাহরণস্বরূপ এশিয়া এবং আফ্রিকা থেকে মাত্র সাতজন খেলোয়াড়ের নাম এ তালিকায় অন্তর্ভুক্ত হয়েছে। বিবিসি'র নিবন্ধ রচয়িতা টিম ভিকেরিও একই প্রশ্নসূচক অভিব্যক্তি প্রকাশ করেন।
ব্রাজিল জাতীয় ফুটবল দলের সাবেক মধ্যমাঠের খেলোয়াড় ও পেলের সাথী গারসন প্রতিক্রিয়া ব্যক্ত করে ব্রাজিলের টেলিভিশন অনুষ্ঠানে নিজ দৃষ্টিভঙ্গী প্রকাশ করেন। মার্কো ভ্যান বাস্তেন এবং উই সিলার - উভয়েই নৈতিকতার প্রশ্নে এ তালিকায় অংশগ্রহণ করতে অস্বীকার করেন।
মার্ক টালি
স্যার উইলিয়াম মার্ক টালি, ওবিই, (; জন্ম: ১৯৩৫) ব্রিটিশ ভারতের কলকাতায় জন্মগ্রহণকারী ব্রিটিশ ব্রডকাস্টিং কর্পোরেশন বা বিবিসি'র নয়াদিল্লি ব্যুরোর সাবেক প্রধান। ১৯৯৪ সালের জুলাই মাসে প্রধান পদ থেকে ইস্তফা দেবার পূর্বে বিবিসিতে প্রায় ত্রিশ বছর কর্মরত ছিলেন। দিল্লি ব্যুরোর প্রধান পদে বিশ বছর দায়িত্ব পালন করেন মার্ক টালি। এছাড়াও তিনি বেশ কিছু পুস্তক রচনা করেন। তিনি লন্ডনের ওরিয়েন্টাল ক্লাবের সদস্য।
ভারতের কলকাতায় জন্মগ্রহণ করেন টালি। তাঁর পিতা ব্রিটিশ রাজের নিয়ন্ত্রণাধীন শীর্ষস্থানীয় অংশীদারী প্রতিষ্ঠানের ব্রিটিশ ব্যবসায়ী ছিলেন। শৈশবের প্রথম দশকে ভারতে অবস্থান করেন। কিন্তু ভারতীয়দের সাথে সামাজিকভাবে মেলামেশার সুযোগ পেতেন না তিনি। ইংল্যান্ডের বিদ্যালয়ে অধ্যয়ন করেন। টাইফোর্ড স্কুল, মার্লবোরো কলেজ এবং ট্রিনিটি হলে ধর্মতত্ত্ব বিষয়ে পড়াশোনা করেছেন তিনি। এরপর তিনি ক্যাম্ব্রিজের চার্চ অব ইংল্যান্ডে পাদ্রী হতে চেয়েছিলেন। কিন্তু লিঙ্কন থিওলোজিক্যাল কলেজে দুই মেয়াদে পড়াশোনার পর এ চিন্তাধারা স্থগিত করেন। এখানে ভর্তি হয়ে খ্রিষ্টান পাদ্রীদের আচরণ সম্পর্কে ওয়াকিবহাল হন; বিশেষ করে তিনি তাঁর যৌনজীবনের সংযমতা নিয়ে সন্দেহ পোষণ করেন।
১৯৬৪ সালে তিনি বিবিসিতে যোগদান করেন। ভারতীয় সংবাদদাতা হিসেবে ১৯৬৫ সালে ভারতে চলে আসেন। দক্ষিণ এশিয়ায় অবস্থানকালীন তার কর্মজীবনে তিনি অনেকগুলো প্রধান প্রধান ঘটনাবলীর স্বাক্ষ্য বহন করে চলেছেন। তন্মধ্যে ভারত-পাকিস্তান যুদ্ধ থেকে শুরু করে বাংলাদেশের মহান মুক্তিযুদ্ধ, ভূপাল গ্যাস দূর্ঘটনা, অপারেশন ব্লু স্টার ও এর ফলশ্রুতিতে সংঘটিত ইন্দিরা গান্ধী হত্যাকাণ্ড, শিখবিরোধী দাঙ্গা, রাজীব গান্ধী হত্যাকাণ্ড ইত্যাদি বিষয়গুলো নিয়মিতভাবে বিবিসিতে প্রেরণ করতেন।
জুলাই, ১৯৯৪ সালে মার্ক টালি বিবিসি থেকে পদত্যাগ করেন। জন বার্ট নামীয় সহকর্মীর (পরবর্তীতে মহাপরিচালক) সাথে বাদানুবাদ করাই এর মূল কারণ। তিনি বার্টকে 'ভীত হয়ে প্রতিষ্ঠান চালানো' এবং 'বিবিসির নিম্নমূখীতা ও সহকর্মীদেরকে নৈতিকভাবে দূর্বল করা'র দায়ে অভিযুক্ত করেন। এরপর থেকেই তিনি স্বাধীনভাবে সাংবাদিকতা ও নতুন দিল্লিতে উপস্থাপক হিসেবে কাজ করছেন। বর্তমানে তিনি নিয়মিতভাবে বিবিসি রেডিও ৪ এর সাপ্তাহিক অনুষ্ঠান সামথিং আন্ডারস্টুড উপস্থাপন করছেন।
মার্ক টালি ১৯৮৫ সালে ওবিই পদবীতে ভূষিত হন। ১৯৯২ সালে পদ্মশ্রী পদক লাভ করেন। ২০০২ সালে নতুন বছরের সম্মাননাস্বরূপ নাইট উপাধি লাভ করেন। ২০০৫ সালে পদ্মভূষণ পদক লাভ করেন।
ভারতে অবস্থান করে তিনি ১৯৮৫ সালে তাঁর প্রথম গ্রন্থ "অমৃতসর: মিসেস গান্ধী'জ লাস্ট ব্যাটেল" প্রকাশ করেন। এতে তিনি তাঁর সহকর্মী ও বিবিসি দিল্লি'র প্রতিনিধি সতীশ জ্যাকবকে নিয়ে এ গ্রন্থটি রচনা করেন। তাঁরা বইটিতে অমৃতসরের স্বর্ণমন্দিরে সংঘটিত অপারেশন ব্লু স্টারের ঘটনাবলী, ভারতীয় সেনাবাহিনী কর্তৃক শিখ বিদ্রোহীদের দমন ইত্যাদি বিষয়ের খুঁটিনাটি তুলে ধরেন। এছাড়াও, ১৯৯২ সালে টালির অন্যতম সেরা পুস্তক "নো ফুল স্টপস ইন ইন্ডিয়া" প্রকাশিত হয়।
যানস স্কান্স্‌
যানস স্কান্স্‌ (; ) নেদারল্যান্ডের উত্তর হল্যান্ড অঞ্চলের যানস্টাড মিউনিসিপ্যালিটির যানডিযক শহরের নিকটবর্তী যানডামের পাশ্ববর্তী একটি স্থান। এটি ঐতিহাসিকভাবে মূল্যবান ও গুরুত্বপূর্ণ বাড়ি ও বায়ুকলের একটি সু-সংরক্ষিত স্থাপনা যেখানে, ১৯৭০ সালে প্রায় ৩৫টি বাড়ী স্থানান্তর করা হয়। ১৯৯৪ সালে প্রতিষ্ঠিত যানস্‌ জাদুঘর যানস স্কান্স্‌-এ অবস্থিত।
যানস স্কান্স্‌ অঞ্চলের একটি জনপ্রিয় পর্যটক আকর্ষণ এবং শিল্প ঐতিহ্যবাহী ইউরোপীয় পথসমূহ বা ইআরআইএইচ -এর গুরুত্বপূর্ণ একটি কেন্দ্রস্থল। এখানে প্রতিবছর প্রায় ৯০০,০০০ পর্যটক আসে।
১৫৭৪ সালের পর এখানে বাতচক্র তৈরী করা হয়।
মার্গারেট কোর্ট
মার্গারেট স্মিথ কোর্ট (জন্ম: ১৬ জুলাই ১৯৪২) অস্ট্রেলিয়ার একজন ক্রীড়াবিদ এবং সাবেক বিশ্বের ১নং মহিলা টেনিস খেলোয়াড়। তিনি মহিলা টেনিস খেলোয়াড়দের মধ্যে সর্বাধিকসংখ্যক গ্রান্ড স্লাম বিজয়ী হিসেবে রেকর্ডধারী; এছাড়াও অসংখ্য রেকর্ডের অধিকারী যা এখনও অক্ষুন্ন রয়েছে।
টেনিসের উম্মুক্ত যুগে প্রবেশের পর কোর্টই প্রথম নারী খেলোয়াড় যিনি একই বছর চারটি গ্র্যান্ড স্ল্যাম বিজয়ী হয়েছেন (ইতিহাসে ২য়); তিনি ১৯৭০ সালে এই কৃতিত্ব দেখান। কোর্ট ২৪টি একক গ্রান্ড স্লাম শিরোপা জয় করেছেন যা এখন পর্যন্ত অক্ষুন্ন রয়েছে। এছাড়াও কোর্ট ১৯ টি দ্বৈত শিরোপা এবং ১৯টি মিশ্র শিরোপা জয় করেছেন, যা তাকে ৬২টি প্রধান শিরোপা জয়ী হিসেবে রেকর্ডের অধিকারী করেছে। তিনিই মিশ্র দ্বৈত শিরোপা জয়ী একমাত্র নারী খেলোয়াড়, যা তিনি দুবার করেছেন। সকল ধরনের মাঠে তাঁর জয়ের হার ৯১.৬৮ (১১৮০-১০৭), যা একটি রেকর্ড। আন্তর্জাতিক টেনিস হল অব ফেম কর্তৃপক্ষের মতে, "শক্তি ও সামর্থ্যে অদ্বিতীয়"। বিশ্লষকদের কারো কারো মতে, "তিনি সর্বকালের সেরা নারী খেলোয়াড়"।
জীবন বীমা
জীবন বীমা এমন একটি চুক্তি যা একজন বীমা গ্রহীতা ও একটি বীমা প্রতিষ্ঠানের মধ্যে সম্পাদিত হয়; যেখানে বীমা প্রতিষ্ঠান এই মর্মে নিশ্চয়তা প্রদান করে যে বীমা গ্রহীতার মৃত্যু হলে একটি নির্দিষ্ট পরিমাণ অর্থ বীমা গ্রহীতার উত্তরাধিকারীকে প্রদান করবে। চুক্তির শর্তানুসারে কখনো কখনো মারাত্মক অসুস্থ হলেও বীমা গ্রহীতা অর্থ পেয়ে থাকে। বীমা গ্রহীতা সাধারণতঃ এককালীন বা নির্দিষ্ট সময়ান্তে বীমা কর্তৃপক্ষকে নির্দিষ্ট পরিমান অর্থ প্রদান করে থাকে।
বীমা গ্রহীতার সুবিধা হচ্ছে "মানসিক প্রশান্তি" লাভ; কারণ তিনি জানেন যে তার মৃত্যুর পর তার উত্তরাধিকারীরা অর্থ সমস্যায় পতিত হবে না।
এই পদ্ধতিটিতে অবসর গ্রহণের পর আর্থিক সুবিধা লাভের জন্যও ব্যবহার করা হয়, যদি বীমা গ্রহীতা সতর্কতার সাথে বীমা গ্রহণ করেন ও শর্তাবলীতে এরূপ উল্লেখ করেন।
জীবন বীমা একটি আইনগত চুক্তি এবং চুক্তির শর্ত বীমার আওতা দ্বারা সীমাবদ্ধ। এখানে বিশেষ শর্তাবলী লিখিত থাকে এবং তার দায় বীমা গ্রহীতার উপর বর্তায়; যেমনঃ আত্মহত্যা, যুদ্ধ প্রভৃতি কারণে মৃত্যু ঘটলে বীমা কর্তৃপক্ষের পক্ষ থেকে বীমা গ্রহীতার উত্তরাধিকারীকে কোনোরূপ অর্থ প্রদান করা হয় না।
জীবন-নির্ভর চুক্তি দুটি প্রধান ধারায় বিভক্ত:
সু গার্ডনার
সু গার্ডনার (জন্মঃ ১১ মে, ১৯৬৭) সান ফ্রান্সিস্কোর উইকিমিডিয়া ফাউন্ডেশনের বর্তমান নির্বাহী পরিচালক। তিনি এর পূর্বে কানাডিয়ান ব্রডকাস্টিং করপোরেশনের ওয়েবসাইট এবং অনলাইন নিউজ আউটলেটের পরিচালক ছিলেন। ফোর্বস ম্যাগাজিন অনুযায়ী সে ২০১২ সালে সারা পৃথিবীতে ৭০তম ক্ষমতাবান নারী হিসেবে স্বীকৃতি পান। এটা বিশেষভাবে উল্লেখযোগ্য যে, সে সোপার প্রতিবাদে সারা দিন উইকিপিডিয়া ব্ল্যাকআউট পরিচালনা করেছিলেন।
গার্নার কানাডার অন্টারিওর পোর্ট হোপে বেড়ে উঠেন এবং সে ছিলেন একজন অ্যাংলিকান মিনিস্টার এবং স্কুল অধ্যক্ষের কন্যা। সে রাইয়ারসান বিশ্ববিদ্যালয় থেকে সাংবাদিকতার উপর ডিগ্রী গ্রহণ করেন। ১৯৯০ সালে সে "অ্যাজ ইট হ্যাপেনস" (As It Happens) অনুষ্ঠানের মধ্য দিয়ে কানাডিয়ান ব্রডকাস্টিং করপোরেশনে তার পেশা জীবন শুরু করেন। সে সিবিসি রেডিওর (CBC Radio) সাম্প্রতিক বিষয় এবং নিউজওয়ার্ল্ড ইন্টারন্যাশনালে (Newsworld International) এক যুগেরও বেশি সময় ধরে প্রযোজক, প্রতিবেদক এবং ডকুমেন্টারি মেকার হিসেবে কাজ করেছেন পপ কালচার এবং সামাজিক ইস্যু সমূহ কেন্দ্রীভূত করে।
২০০৬ সালের মার্চে সে CBC.ca (CBC ওয়েবসাইট এবং ইন্টারনেট প্ল্যাটফর্ম) এর ঊর্ধ্বতন পরিচালক হিসেবে ক্লড গ্যালিপাও এর স্থলাভিষিক্ত হন।
২০০৭ সালের মে মাসে গার্ডনার সিবিসি ত্যাগ করেন এবং এর পরেই উইকিমিডিয়া ফাউন্ডেশনের অপারেশনস এবং গভার্নেন্সের উপর বিশেষ উপদেষ্টা হিসেবে কনসাল্টিং শুরু করেন।
২০০৭ সালের ডিসেম্বরে তাকে ফাউন্ডেশনের নির্বাহী পরিচালক হিসেবে নেয়া হয়। পরবর্তি দুই বছর সে কর্মচারী ও তহবিল সংগ্রহ টিমের বৃদ্ধি তত্ত্বাবধান করেন এবং ফ্লোরিডার টাম্পা থেকে সান ফ্রান্সিস্কোতে কার্যালয় স্থানান্তর করেন।
২০০৯ সালের অক্টোবরে হাফিংটন পোস্টে Media game changers of the years এ দশ জনের একজন হিসেবে তার নাম ঘোষণা করা হয় উইকিমিডিয়ার কাজে নতুন মিডিয়ার উপর প্রভাবের জন্য।
২০১২ সালের জানুয়ারিতে উইকিমিডিয়া যখন তার বাৎসরিক তহবিলের লক্ষ্য অর্জন করেন তখন গার্ডনারকে অল্প সময়ের জন্য প্রতি পৃষ্ঠার উপরে তার ছবি ও ধন্যবাদ জ্ঞাপক পত্রের (Thank you letter) লিঙ্কসহ দেখা যায়।
জিচ্যুজ্ফালু
জিচ্যুজ্ফালু () দক্ষিণ-পূর্বাঞ্চলীয় হাঙ্গেরির একটি গ্রাম।
রমনা কালী মন্দির
রমনা কালী মন্দির ভারতীয় উপমহাদেশের সবচেয়ে বিখ্যাত হিন্দু মন্দিরসমূহের মধ্যে অন্যতম ছিল। এটি রমনা কালীবাড়ি নামেও পরিচিত। এটি প্রায় এক হাজার বছরেরও পুরাতন বলে বিশ্বাস করা হয় কিন্তু ইংরেজ আমলে এই মন্দিরটি আবার নতুন করে নির্মাণ করা হয়েছিল ।বাংলাদেশের রাজধানী ঢাকার রমনা পার্কের (যার বর্তমান নাম সোহরাওয়ার্দী উদ্যান) বহির্ভাগে অবস্থিত।বর্তমানে বাংলার সংস্কৃতিতে এ মন্দিরের উল্লেখ্য ভূমিকা আছে।
রমনা কালী মন্দির এ বর্তমানে কালী মূর্তি ছাড়াও আরো বেশ কয়েকটি মন্দির রয়েছে। তাদের মধ্যে অন্যতম হলো, দুর্গা মন্দির, লোকনাথ মন্দির, রাধা গোবিন্দ মন্দির, মা আনন্দময়ীর মন্দির।
রমনা কালী মন্দির এর মূল পূজা হলো কালী পূজা। তাছাড়া এখানে দুর্গা পুজা, সরস্বতী পুজা, বাৎসরিক অনুষ্ঠান সহ নানা ধরনের ধর্মীয় উৎসব এখানে হয়ে থাকে।
মাধবপুর হ্রদ
মাধবপুর হ্রদ সিলেটের মৌলভীবাজার জেলার কমলগঞ্জ উপজেলায় অবস্থিত একটি কৃত্রিম জলাধার। বাংলাদেশের পর্যটন আকর্ষনগুলোর মধ্যে এই হ্রদটি অন্যতম।
এই হ্রদটি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার কমলগঞ্জ উপজেলার মাধবপুর ইউনিয়নের পাত্রখলা এলাকায়। কমলগঞ্জ উপজেলা সদরের ৫ কিলোমিটার দূরত্বের মধ্যে ন্যাশনাল টি কোম্পানি (এনটিসি)-র সত্ত্বাধীন মাধবপুর চা-বাগানের ১১ নম্বর সেকশনে (পাত্রখলা) এর অবস্থান। এই স্থানটি জেলা শহর মৌলভীবাজার থেকে ৪০ কিলোমিটার দক্ষিণে ও বাংলাদেশের অন্যতম প্রধান পর্যটন কেন্দ্র শ্রীমঙ্গল থেকে ১০ কিলোমিটার পূর্বে।
চা বাগানে চাষের ও অন্যান্য বিভিন্ন কারণে ব্যবহারের জন্য প্রচুর পানির প্রয়োজন হয় বলে পাবত্য অঞ্চলের বৃষ্টিবহুল এলাকাগুলোই চা চাষের জন্য সর্ব্বোৎকৃষ্ট। কিন্তু, এসব অঞ্চলে বৃষ্টির পরিমাণ অধিক হলেও ঢালু ভূমির কারণে পানি অধিক সময় অবস্থান করেনা বিধায় পানির প্রয়োজনে বাগান কর্তৃপক্ষ একাধিক জলাধার তৈরী করেন, যা প্রায় প্রতিটি চা বাগানের ক্ষেত্রেই অতি স্বাভাবিক ব্যাপার এবং স্থানীয় চা শ্রমিকরা এসব হ্রদকে "ডাম্প" বলে থাকে।। এরই ধারাবাহিকতায়, মাধবপুর চা বাগান কর্তৃপক্ষ ১৯৬৫ সালে বাগানের মধ্যস্থিত তিনটি টিলাকে বাঁধ দিয়ে পানি জমিয়ে রেখে গড়ে তোলেন মাধবপুর হ্রদ।
মাধবপুর হ্রদটির আয়তন প্রায় ৫০ একর এবং দৈর্ঘ্যে ৩ কিলোমিটার; প্রস্থ স্থান বিশেষে ৫০ হতে ৩০০ মিটার। চা বাগান কর্তৃপক্ষ লেকের পাড় ঘেঁষে হেঁটে বেড়ানোর জন্য সরু পায়ে চলার পথ এবং টিলার ওপর খড় দিয়ে তাঁবু তৈরী করে দিয়েছে। দক্ষিণ দিকের টিলা (পাহাড়)-টি ভারতীয় সীমান্তের দিকে; এখান থেকে ভারতীয় এলাকার উচু নিচু পাহাড়গুলো চোখে পড়ে। নিরাপত্তা এবং বাগানের ব্যবস্থাপনার জন্য এখানে সকাল ৮টা হতে সন্ধ্যা ৬টা পর্যন্ত অবস্থান করার সুযোগ দেয়া হয়।
এখানে হ্রদের পানিতে রয়েছে নীল পদ্ম আর বেগুনী শাপলা; দেখা যায় গোলপাতা আর শালুকের ঝাড়। টিলার ঝোপঝাড়ে আছে নানা বর্ণের বুনো ফুল, যাদের মধ্যে ভাঁট ফুলই প্রধান। চা বাগানের মধ্যে বলে প্রাকৃতিক গাছের পরিমাণ স্বল্প; দেখা মেলে ছায়া বৃক্ষের।
হ্রদের জলে দেখা মেলে বিভিন্ন জাতের হাঁস, সরালি, পানকৌড়ি, জলপিপি প্রভৃতি জলচর ও পরিযায়ী পাখীর।
চা বাগানের মধ্যে অবস্থিত বলে এখানে আসার সরাসরি কোনো যোগাযোগ ব্যবস্থা নেই; সিলেট বা মৌলভীবাজার হয়ে এখানে আসতে হয়। মাধবপুর হ্রদে যেতে হলে প্রথমে ঢাকা থেকে সড়ক বা রেল পথে মৌলভীবাজার জেলার শ্রীমঙ্গল হয়ে কমলগঞ্জে আসতে হবে; এরপর কমলগঞ্জের ভানুগাছ চৌমুহনী হয়ে চা বাগানের মধ্য দিয়ে মাধবপুর হ্রদে পৌছতে হবে।
নরম্যান জোসেফ উডল্যান্ড
নরম্যান জোসেফ উডল্যান্ড (; জন্ম: ৬ সেপ্টেম্বর, ১৯২১ - মৃত্যু: ৯ ডিসেম্বর, ২০১২) মার্কিন যুক্তরাষ্ট্রের নিউ জার্সি রাজ্যে জন্মগ্রহণকারী আমেরিকান বিজ্ঞানী। তিনি বারকোড নামীয় যন্ত্র আবিষ্কারে অংশগ্রহণ করে স্মরণীয় হয়ে আছেন। অক্টোবর, ১৯৫২ সালে তিনি মার্কিন মেধাসত্ত্ব ২,৬১২,৯৯৪ আইনে যন্ত্রটির নিবন্ধন করেছেন। "এন. জোসেফ উডল্যান্ড" এবং "এন. জে. উডল্যান্ড" নামেও তিনি বিশ্বব্যাপী পরিচিতি পেয়েছেন।
ইহুদী পরিবারের জ্যেষ্ঠ সন্তানরূপে ৬ সেপ্টেম্বর, ১৯২১ সালে নিউ জার্সির আটলান্টিক সিটিতে জন্মগ্রহণ করেন। আটলান্টিক সিটি হাইস্কুল থেকে স্নাতক ডিগ্রী সম্পন্ন করেন। এরপর ১৯৪৭ সালে ড্রেক্সেল বিশ্ববিদ্যালয় থেকে যান্ত্রিক প্রকৌশলবিদ্যায় বিজ্ঞানে স্নাতক ডিগ্রী অর্জন করেন। ড্রেক্সেল বিশ্ববিদ্যালয় তখন ড্রেক্সেল ইনস্টিটিউট অব টেকনোলজি নামে পরিচিতি ছিল। দ্বিতীয় বিশ্বযুদ্ধে তিনি সামরিক বাহিনীতে কর্মরত ছিলেন। তখন তিনি কারিগরী সহকারী হিসেবে ম্যানহাটন প্রকল্পে কাজ করেন। ১৯৪৮-১৯৪৯ সাল পর্যন্ত ড্রেক্সেলে যান্ত্রিক প্রকৌশলবিদ্যা বিষয়ের প্রভাষকরূপে কর্মরত ছিলেন উডল্যান্ড। ৯ ডিসেম্বর, ২০১২ সালে নিউ জার্সির এজওয়াটার এলাকায় মৃত্যুবরণ করেন।
১৯৪৮ সালে উডল্যান্ডের সাথে বানার্র্ড সিলভার নামীয় ড্রেক্সেল বিশ্ববিদ্যালয়ের অধ্যয়নরত ছাত্র সুপারমার্কেটের এক নির্বাহীকে ডিনের কার্যালয়ে তার সমস্যার কথা তুলে ধরতে শুনতে পান। সমস্যাটি ছিল কিভাবে পণ্যের তথ্যাবলী স্বয়ংক্রিয়ভাবে পরীক্ষণ করা সম্ভব হতে পারে। ডিন এ সমস্যাটি এড়িয়ে যান। কিন্তু সিলভার উডল্যান্ডের সাথে সমস্যাটি নিয়ে আলোচনা করেন। কিছু প্রাথমিক পরিকল্পনা গ্রহণ করে উডল্যান্ড তাঁকে আশ্বস্ত করেন যে তারা পণ্যের বিপণনজনিত সমস্যাটির সমাধানের লক্ষ্যে কাজ করে যাবেন।
এরপর তিনি বাজার থেকে কিছু তথ্য সংগ্রহ করেন। শিক্ষকতার চাকুরী ত্যাগ করে দাদার বাড়ীতে চলে যান। সমুদ্র সৈকতে অবস্থানকালীন উডল্যান্ড পুণরায় এ সমস্যায় পড়েন। তিনি মোর্স কোডের বিন্দু এবং ড্যাশের মাধ্যমে বৈদ্যুতিকভাবে তথ্য প্রেরণ বিষয়ে অবগত হন। তিনিও বিন্দু এবং ড্যাশের মাধ্যমে মোর্স কোডের ন্যায় রেখা ব্যবহার করে তথ্য প্রেরণের জন্যে কাজ করতে থাকেন। হাতের আঙ্গুল প্রয়োগ করে সরু রেখা তৈরী করে বিন্দু এবং ড্যাশের মাধ্যমে দ্বি-মাত্রিক ধারণার সন্ধান পান যা পরবর্তীতে বারকোড নির্মাণে সহায়তা করে।
পাথারিয়া পাহাড়
পাথারিয়া পাহাড় মৌলভীবাজার জেলার বড়লেখা উপজেলায় অবস্থিত, যার পূর্ব নাম "আদম আইল"। এই পাহাড়ের উপর থেকে পতিত পানিতেই সৃষ্টি হয়েছে মাধবকুণ্ড জলপ্রপাত।
এই পাহাড়টি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার বড়লেখা উপজেলার ৮ নম্বর দক্ষিণভাগ ইউনিয়নের অধীন গৌরনগর মৌজার অন্তর্গত। এই পাহাড়, সিলেট সদর থেকে ৭২ কিলোমিটার, মৌলভীবাজার জেলা থেকে ৭০ কিলোমিটার, কুলাউড়া রেলওয়ে জংশন থেকে ৩২ কিলোমিটার এবং কাঁঠালতলী থেকে ৮ কিলোমিটার দূরত্বে অবস্থিত।
প্রায় এক হাজার বছর আগে এই অঞ্চলটি গভীর অরণ্য দ্বারা পূর্ণ ছিলো এবঙ এখানে "পাথরি" নামক নাগা জনগোষ্ঠীর একটি উপশাখার অধিবাসীরা বসবাস করত; কালক্রমে বসবাসকারী জনগোষ্ঠীর নামের সাথে মিল থেকে এই অরণ্য অঞ্চলের নাম 'পাথারিয়া' হয়।
এই পাহাড়টি ২৪ কিলোমিটার অঞ্চল জুড়ে বিস্তৃত। এটি বাংলাদেশের সাথে ভারতের পূর্ব দিকের সীমান্তবর্তী খাসিয়া-জয়ন্তীয়া উচ্চভূমির একটি বর্ধিত অংশ যার অপর অংশ ভারতের আসামে বিস্তৃত।
এখানে পূর্বে প্রচুর প্রাকৃতিক কমলা লেবুর গাছ থাকলেও বর্তমানে তার সঙখ্যা হ্রাস পেয়েছে। এই বনাঞ্চলটি আগর-আতর কাঠ গাছের জন্য বিখ্যাত। বর্তমানে এখানে যেসব প্রাকৃতিক উদ্ধিদ দেখা যায় তার মধ্যে রয়েছেঃ নাগকেশর, পালান, বাঁশ, বেত, কালাকস্তুরী বা মুশকদানা ও বনঢ্যাড়শ।
২০১২ বাংলাদেশ প্রিমিয়ার লীগের খেলোয়াড় নিলাম
বাংলাদেশ প্রিমিয়ার লীগ ২০১২ এর জন্য খেলোয়াড় নিলাম জানুয়ারি ১৯, ২০১২ হোটেল রেডিসন, ঢাকায় অনুষ্ঠিত হয়। প্রত্যেক ফ্রেঞ্চাইজি সর্বোচ্চ ১০ জন দেশীয় খেলোয়াড় এবং ৮ জন বিদেশী খেলোয়াড় কিনতে পারবে। প্রত্যেক ফ্রেঞ্চাইজি জন্য ১ জন করে আইকন খেলোয়াড় ঠিক করা ছিল। খেলোয়াড়দের ভিত্তি মূল্য ছিল সর্বনিন্ম $২০,০০০ থেকে সর্বোচ্চ $১০০,০০০। 
দেশীয় খেলোয়াড়দের সর্বোচ্চ ৩টি ভিত্তি মূল্য নিচে দেওয়া হল :
স্থানীয় সর্বোচ্চ দামি খেলোয়াড়ের তুলনায় আইকন খেলোয়াড় ৫% বেশি মূল্য (বেতন) পাবেন। বিদেশী খেলোয়াড়দের সর্বোচ্চ ৩টি ভিত্তি মূল্য নিচে দেওয়া হল :
এই খেলোয়াড়রা নিলামে অবিক্রিত ছিল।
অনেক ফ্রেঞ্চাইজি নিলামের পর আরও কিছু খেলোয়াড় কিনে, জাতীয় দলে খেলা অথবা আঘাতপ্রাপ্ত হওয়াই যাদেরকে টুনামেন্টে পাওয়া যাবে না তাদের বদলি হিসেবে।
রাগীব আলী
রাগীব আলী সিলেট জেলার একজন সমাজসেবক, শিল্পোপতি এবং শিক্ষানুরাগী। তিনি উপমহাদেশের সবচেয়ে প্রাচীন চা বাগান মালনীছড়া চা বাগান-এর বর্তমান স্বত্ত্বাধিকারী।
রাগীব আলী সিলেটের বিশ্বনাথ উপজেলা জন্মগ্রহণ করেন। তার মায়ের নাম রাবেয়া বানু। তিনি রাজা জি সি স্কুলে পড়াশোনা করেন।
রাগীব আলী বেশ কটি শিক্ষা প্রতিষ্ঠানের প্রতিষ্ঠাতা ও উদ্যাক্তা। তিনি বেসরকারী বিশ্ববিদ্যালয় নর্থ সাউথ বিশ্ববিদ্যালয়-এর একজন উদ্যোক্তা এবং ট্রাস্টি বোর্ডের সদস্য, সাউথ ইষ্ট বিশ্ববিদ্যালয়-এরও তিনি অন্যতম প্রতিষ্ঠাতা। তিনি সিলেটে প্রথম বেসরকারী মালিকানার মেডিক্যাল কলেজ জালালাবাদ রাগীব-রাবেয়া মেডিকেল কলেজ এবং বিশ্ববিদ্যালয় লিডিং ইউনিভার্সিটি প্রতিষ্ঠা করেন।
রাগীব আলী সম্পর্কে বিভিন্ন সময় বেশ কিছু অভিযোগ উত্থাপন করা হয়েছে; যার মধ্যে রয়েছে মুক্তিযুদ্ধের সময় বিদেশে থেকে দেশের বিরুদ্ধে কাজ করা, যুদ্ধাপরাধীদের সহায়তা করা, হিন্দুদের দেবোত্তর সম্পত্তি দখল প্রভৃতি। সরকারি সম্পত্তি দখলের অভিযোগে তিনি জেল খেটেছেন।
সাতকরা
সাতকরা বা সাতকড়া এর বৈজ্ঞানিক নাম: Citrus macroptera, ইংরেজি নাম: "Melanesian papeda" বা "wild orange" বা "cabuyao or satkara"। এটি Rutaceae পরিবারের Citrus গণের অন্তর্ভুক্ত লেবু জাতীয় ফলের গাছ।
হল বিশেষ ঘ্রাণযুক্ত লেবু জাতীয় এক প্রকার টক ফল, যা সব্জির আনুষঙ্গিক হিসেবে রান্নায় ব্যবহৃত হয়। সাইট্রাস গোত্রের অন্তর্ভুক্ত লেবুজাতীয় একটি ফল। লেবুগাছের মতো সাতকরার কাঁটাভরা গাছ ২০ থেকে ২৫ ফুট লম্বা হয়। ফাল্গুন মাসে ফুল আসে। জ্যৈষ্ঠ-আষাঢ়ে ফল হয়। কমলা চাষের মতো নিরবচ্ছিন্ন কোনো চাষপদ্ধতি না থাকায় সাতকরার উৎপাদন সংক্রান্ত কোনো পরিসংখ্যান কৃষি সম্প্রসারণ অধিদপ্তরে নেই। সিলেটে এর প্রচুর চাহিদার কারণে পার্শ্ববর্তী দেশ ভারতের আসাম ও মেঘালয় থেকেও সাতকরা আমদানি হয়।
এই ফল ভারতের আসামের পাহাড়ি এলাকার আদি ফল, যা বর্তমানে বাংলাদেশের সিলেটের জৈন্তাপুর, গোয়াইনঘাটের জাফলং ছাড়াও এখানকার পাহাড়-টিলায় চাষ হয়।
সাতকরা একটি ভিটামিন সমৃদ্ধ ফল এবং এর পুষ্টিমান অনেক উন্নত। এতে রয়েছে প্রচুর পরিমাণে ভিটামিন সি, ক্যালসিয়াম ও ফসফরাস। এটি ওষধি হিসেবেও ব্যবহৃত হয়ে থাকে।
চট্টেশ্বরী মন্দির
শ্রী শ্রী চট্টেশ্বরী কালী মায়ের বিগ্রহ মন্দির বাংলাদেশের বিখ্যাত হিন্দু মন্দিরসমূহের মধ্যে অন্যতম। জনশ্রুতি মতে, প্রায় ৩০০-৩৫০ বছর পূর্বে আর্য ঋষি যোগী ও সাধু সন্ন্যাসীদের মাধ্যমে শ্রী শ্রী চট্টেশ্বরী দেবীর প্রকাশ ঘটে। এটি বাংলাদেশের বন্দর নগরী চট্টগ্রামের চট্টেশ্বরী সড়কে তিন পাহাড়ের কোনে অবস্থিত। দেবী চট্টেশ্বরী হলেন দেবী আদ্যাশক্তি মহামায়া দুরগা/কালীর রূপ বিশেষ । জনশ্রুতি মতে এটি একটি সতীপীঠ । যেখানে দেবী সতীর দেহের কোনও অংশ পরেছিল দক্ষযজ্ঞের পরে ।
মূল রাস্তা থেকে একটু উঁচুতে সিঁড়ি দিয়ে উঠে মধ্যের বাঁধানো চত্বরটির বাঁদিকে কালী মন্দির ও ডানদিকে শিব মন্দির। যেটি একটি ভৈরবের প্রতীক , যা সতীর কুণ্ডকে প্রতিরক্ষা দান করে। শিব মন্দিরের পাশে রয়েছে একটি কুন্ড।
বাংলাদেশের স্বাধীনতা যুদ্ধের সময় পাকহানাদার বাহিনী ও তাদের সহযোগীদের দ্বারা এই মন্দিরটি ব্যাপকভাবে ক্ষতিগ্রস্থ হয় এবঙ মন্দিরের সেবায়েতের বাড়ি ও বিগ্রহ বিনষ্ট করা হয়। দেশ স্বাধীনতা লাভের পর মন্দিরের সেবায়েত ডাঃ তারাপদ অধিকারী তৎকালীন পশ্চিমবঙ্গের বাণিজ্য মন্ত্রী তরুণ কান্তি ঘোষ এবং সনাতন ধর্মীদের সাহায্য ও সহযোগিতায় কষ্টি পাথরের কালী মূর্তি ও শ্বেত পাথরের শিব মূর্তি পুনঃনির্মান করেন, যাতে ও বাংলাদেশ সরকারও প্রত্যক্ষ সহযোগিতা করে।
সিদ্ধেশ্বরী কালী মন্দির
সিদ্ধেশ্বরী কালী মন্দির বাংলাদেশের ঢাকার ১৪ সিদ্ধেশ্বরী লেনে অবস্থিত একটি হিন্দু মন্দির।
সিদ্ধেশ্বরীর মন্দিরটি কখন ও কিভাবে প্রতিষ্ঠিত হয়েছিল তা সঠিকভাবে জানা যায় না। কিন্ত্তু উনিশ শতকের শেষের দিকে ও বিংশ শতকের শুরুর দিকে মন্দিরটি বিখ্যাত হয়।
জানা যায় যে "সিদ্ধেশ্বরী" নাম থেকে মন্দিরটির নামকরণ হয়। চাঁদ রায় নামের এক ব্যক্তি মন্দিরটি প্রতিষ্ঠা করেন বলে মনে করা হয়।
গঠনকৌশলের দিক দিয়ে সিদ্ধেশ্বরীর মন্দিরটি অত্যন্ত ঐতিহাসিক। মন্দিরটির কেন্দ্রে মা কালীর মূর্তি রয়েছে এবং সুন্দর স্তম্ভ দ্বারা মন্দিরটি সম্প্রসারণ করা হয়েছে।
স্বামীবাগ মন্দির
বৈষ্ণব সম্প্রদায়ের স্বামীবাগ মন্দির বাংলাদেশের রাজধানী ঢাকায় অবস্থিত একটি প্রধান হিন্দু মন্দির। এখান ইসকন এর ব্যবস্থাপনাধীন অনেক মন্দির রয়েছে। প্রতি বত্সর এখান হতে জগন্নাথের রথযাত্রা শুরু হয়ে ঢাকেশ্বরী জাতীয় মন্দিরে গিয়ে শেষ হয়।
পুঠিয়া মন্দির চত্বর
বাংলাদেশের রাজশাহী বিভাগের পুঠিয়া উপজেলায় কয়েকটি উল্লেখযোগ্য পুরনো হিন্দু মন্দির নিয়ে পুঠিয়া মন্দির চত্বর। রাজশাহী শহরের ২৩ কিলোমিটার পূর্বে অবস্থিত এখানে বাংলাদেশের সবচেয়ে বেশী সংখ্যক ঐতিহাসিক মন্দির রয়েছে। রাজশাহীর বিখ্যাত জনহিতৈষী পুঠিয়া রাজ পরিবারের হিন্দু জমিদার রাজাদের দ্বারা মন্দিরগুলো প্রতিষ্ঠিত হয়েছিল।
মন্দিরগুলোর বেশ কয়েকটি টেরাকোটা সম্বলিত এবং এগুলোর স্থাপত্য জোড় বাংলা স্থাপত্য রীতির সদৃশ। তবে এতে অন্যান্য স্থাপত্য রীতির মিশেল ঘটেছে। পুঠিয়ার রাজবাড়িটি ইন্দো-সারাসেনিক স্থাপত্য রীতি অনুসারে নির্মিত। এই রীতিতে গতানুগতিক হিন্দু স্থাপত্য রীতির সাথে রেনেসাঁস যুগের ইউরোপীয় স্থাপত্যের সংযোগ ঘটেছে। পুঠিয়ার মন্দিরগুলো একটি বিশালাকার লেক বা জলাধারের চারপাশজুড়ে নির্মিত। মন্দিরগুলোর মাঝে একটি সবুজ চত্বরও রয়েছে। 
রাজা পিতাম্বর ছিলেন পুঠিয়া জমিদার বংশের প্রতিষ্ঠাতা। তবে প্রাচীন এই এলাকার অধিপতি ছিলেন লস্করী খান। লস্করী খান সম্রাট আকবরের শাসনামলে বিদ্রোহী হয়ে উঠলে সেনাপতি মানসিংহ শাসনভার পিতাম্বরের হাতে তুলে দেন। ব্রিটিশ-বাংলার দ্বিতীয় বৃহত্তম জমিদারী ছিল এই পুঠিয়া রাজবংশের। সম্পদের দিক থেকে তারা ছিল ব্রিটিশ-বাংলার সবচেয়ে ধনী। ভারত স্বাধীন হলে তৎকালীন পাকিস্তান সরকার জমিদারি প্রথা বিলুপ্ত করে এবং জমিদারির সব সম্পত্তি বাজেয়াপ্ত করে। পুঠিয়া রাজবংশ তখন ভারতে স্থানান্তরিত হয়।
বিশ্বনাথ মন্দির
হিন্দু দেবতা শিবের উদ্দেশ্যে নিবেদিত বিশ্বনাথ মন্দির বাংলাদেশের ময়মনসিংহ জেলার একটি হিন্দু মন্দির। এটি জেলার প্রসিদ্ধ মন্দিরসমূহের মধ্যে অন্যতম।
বড় কালী বাড়ি মন্দির
বড় কালী বাড়ি মন্দির বাংলাদেশের ময়মনসিংহ জেলার অন্যতম পুরনো হিন্দু মন্দির। হিন্দু দেবতা কালীর উদ্দেশ্যে মন্দিরটি নিবেদিত।
লক্ষ্মী নারায়ণ মন্দির, ঢাকা
লক্ষ্মী নারায়ণ মন্দির হিন্দু সম্পদের দেবী লক্ষ্মীর উদ্দেশ্যে নিবেদিত একটি হিন্দু মন্দির। বাংলাদেশের ঢাকার ৩১ নবাবপুরে এটি অবস্থিত।
মন্দিরটি প্রায় ৩০০ বছরের পুরনো। এটি ১০৫৬ বঙ্গাব্দে প্রতিষ্ঠিত হয়েছিল।
জয় কালী মন্দির
জয় কালী মন্দির ঢাকার ঠাঠারীবাজার ও ওয়ারীর মধ্যবর্তী স্থানে মন্দিরের নামে নামকরণকৃত ২৪ জয়কালী মন্দির স্ট্রীটে অবস্থিত। কালী দেবীর উদ্দেশ্যে নিবেদিত এটি একটি হিন্দু মন্দির। সকল বয়সের হিন্দু ধর্মাবলম্বীরা কালী দেবীর পুজো দিতে এখানে আসেন।
১৫৯৩ সালে এই মন্দিরটি তৈরি করেন শ্রী তুলসি নারায়ন ঘোষ এবং শ্রী নব নারায়ন ঘোষ।
http://www.istishon.com/node/4594#sthash.B4p6NNmW.dpuf
মুক্তাগাছা শিব মন্দির
মুক্তাগাছা শিব মন্দির বাংলাদেশের ময়মনসিংহ জেলায় মুক্তাগাছার রাজবাড়ির বাইরে অবস্থিত একটি জোড়া মন্দির। মন্দিরটি মুক্তাগাছার জমিদার মহারাজা শশীকান্ত আচার্য চৌধুরীর মাতা রাণী বিমলা দেবী কর্তৃক ১৮২০ সালে প্রতিষ্ঠিত হয়েছিল।
কালিয়া জীউ মন্দির
কালিয়া জীউ মন্দির হিন্দু অবতার কৃষ্ণের উদ্দেশ্যে নিবেদিত বাংলাদেশের দিনাজপুর শহরে অবস্থিত একটি মন্দির। দিনাজপুর রাজবাড়ির পশ্চিমে মন্দিরটির অবস্থান।
লালমাই চন্ডী মন্দির
লালমাই চন্ডী মন্দির বাংলাদেশের কুমিল্লা শহরের লালমাই পাহাড়ের চূড়ায় অবস্থিত একটি প্রাচীন হিন্দু মন্দির। মন্দিরটি কালী দেবীর উদ্দেশ্যে নিবেদিত। নিকটবর্তী স্থানে মহেশ্বর শিবের উদ্দেশ্যে নিবেদিত একটি মন্দির রয়েছে।
ফুরিয়ে রূপান্তর
ফুরিয়ে রূপান্তর (ইংরেজি ভাষায়: Fourier transform) এর নাম রাখা হয়েছে বিখ্যাত ফরাসি বিজ্ঞানী ইয়োসেফ ফুরিয়ের নামানুসারে। পদার্থবিজ্ঞান এবং প্রকৌশলে এর অনেক প্রয়োগ রয়েছে। সাধারণভাবে বলা যায়, ফুরিয়ে রূপান্তর সময়ের ফাংশনকে কম্পাঙ্কের ফাংশনে রূপান্তরিত করে, যেখানে কম্পাঙ্কের ফাংশনটিকে সেকেন্ড প্রতি সাইকেল বা রেডিয়ান প্রতি সেকেন্ড এককে প্রকাশ করা হয়। রূপান্তরিত ফাংশনটিকে বলা হয় পুরনোটির ফুরিয়ে রূপান্তর বা কম্পাঙ্ক বর্ণালী (frequency spectrum)। ফুরিয়ে রূপান্তর একটি প্রত্যাবর্তী প্রক্রিয়া, অর্থাৎ ফুরিয়ে প্রত্যাবর্তন উপপাদ্য (Fourier inversion theorem) অনুসারে কম্পাঙ্ক বর্ণালি থেকে সরাসরি আবার সময়ের ফাংশনটি পুনরুদ্ধার করা যায়। সময়ের ফাংশনকে কাল-ডোমেইন রূপ, এবং কম্পাঙ্কের ফাংশনকে কম্পাঙ্ক-ডোমেইন রূপ বলা হয়। এরা আসলে একই ফাংশনের কাল-ডোমেইন ও কম্পাঙ্ক-ডোমেইন রূপ।
অধিকাংশ ক্ষেত্রে ফাংশনটি বাস্তব সংখ্যার হয় এবং তার ফুরিয়ে রূপান্তর করে একটি জটিল সংখ্যাবিশিষ্ট ফাংশন পাওয়া যায়। ফুরিয়ে রূপান্তরটি প্রকৃত ফাংশনের যেকোন একটি কম্পাঙ্ক উপাদানের বিস্তার ও দশা দুটোই প্রকাশ করতে পারে। ফুরিয়ে রূপান্তর দ্বারা অপারেশনটি এবং অপারেশনের পর পাওয়া নতুন জটিল ফাংশন দুটোকেই বোঝানো হয়।
ফাংশনটি যদি পর্যাবৃত্ত হয়, তাহলে ফুরিয়ে রূপান্তরকে সরলীকরণ করা যায়। এক্ষেত্রে ফাংশনটির কিছু জটিল বিস্তার পরিমাপ করলেই ফুরিয়ে রূপান্তর পাওয়া যায়। এই জটিল বিস্তারগুলোকে ফুরিয়ে ধারার সহগ (Fourier series coefficients) বলা হয়। কাল-ডোমেইন সংকেতকে সরাসরি ফুরিয়ে রূপান্তর করলে অবিচ্ছিন্ন ফুরিয়ে রূপান্তর পাওয়া যায়। কিন্তু কম্পিউটারের জায়গা বাচানোর জন্য সাধারণত কাল-ডোমেইন সংকেতকে একটি নির্দিষ্ট কাল অন্তর অন্তর স্যাম্পল করা হয়। স্যাম্পল করার পর ফাংশনটিকে ফুরিয়ে রূপান্তর করলেও আসল অবিচ্ছিন্ন ফুরিয়ে রূপান্তরের একটা সংস্করণ উদ্ধার করা সম্ভব। এটাকে বলা হয় কাল-বিচ্ছিন্ন ফুরিয়ে রূপান্তর (Discrete-time Fourier transform)।
সমাকলনযোগ্য কোন ফাংশন, formula_1 এর ফুরিয়ে রূপান্তর, formula_2 এর সংজ্ঞা অনেকভাবে দেয়া যায়, অনেকভাবে দেয়ার রীতিও রয়েছে। এই নিবন্ধে যে সংজ্ঞাটি ব্যবহার করা হবে তা হলো:
যেখানে স্বাধীন চলক "x" সময় বোঝায় যার একক সেকেন্ড, রূপান্তর চলক ξ কম্পাঙ্ক বোঝায় যার একক হার্জ। উপযুক্ত পরিস্থিতি থাকলে বিপরীত ফুরিয়ে রূপান্তরের মাধ্যমে মূল ফাংশনটিকে আবার এভাবে লেখা যায়:
মূল ফাংশনকে তার ফুরিয়ে রূপান্তর থেকে যে পুনরুদ্ধার করা যায় এটাকে বলা হয় ফুরিয়ে প্রত্যাবর্তন উপপাদ্য। ইয়োসেফ ফুরিয়ে তার তাপীয় তত্ত্বের মাধ্যমে এই উপপাদ্য প্রথম প্রণয়ন করেছিলেন । অবশ্য আধুনিক দৃষ্টিকোণ থেকে এই উপপাদ্যের প্রকৃত প্রমাণ যাকে বলা যায় তা অনেক পরে এসেছে । ƒ and ƒ̂, ফাংশন দুটিকে অনেক সময় ফুরিয়ে সমাকলন জোড় বা ফুরিয়ে রূপান্তর জোড় বলা হয়। ফুরিয়ে রূপান্তর প্রকাশের অন্যান্য নিয়ম আছে যা নিচে আলোচিত হবে। উল্লেখ্য ইউক্লিডীয় স্থানে ফুরিয়ে রূপান্তরের ক্ষেত্রে অনেক সময় "x" চলক দ্বারা অবস্থান এবং ξ চলক দ্বারা ভরবেগ বোঝানো হয়।
করিন্থিয়ান্স পলিস্তা স্পোর্ট ক্লাব
করিন্থিয়ান্স পলিস্তা স্পোর্ট ক্লাব (; ; ব্রাজিলের অত্যন্ত জনপ্রিয় ফুটবল ক্লাব। সচরাচর এটি তিমাও () বা (), করিঙ্গাও () কিংবা করিন্থিয়ান্স নামেই বিশ্বব্যাপী পরিচিত। দলটি ২০১২ সালের ফিফা ক্লাব বিশ্বকাপ জয় করে। সাও পাউলোভিত্তিক বহুক্রীড়ায় অংশগ্রহণকারী দলটি রাজ্য বিভাগে ক্যাম্পিওনাতো পলিস্তা এবং ব্রাজিলের শীর্ষ জাতীয় লীগ ক্যাম্পিওনাতো ব্রাজিলিইরোতে নিয়মিতভাবে অংশগ্রহণ করে। করিন্থিয়ান্স শীর্ষস্থানীয় ব্রাজিলের ফুটবল ক্লাবের সমন্বয়ে গড়া ক্লাব দোস ১৩-এর প্রতিষ্ঠাকালীন সদস্য।
১৯১০ সালে প্রতিষ্ঠিত এ ক্লাবটি বেশ কয়েকবার তাদের ডাক নাম পরিবর্তন করেছে। তন্মধ্যে - "তিমাও" (অর্থ - বড় দল) নামটি সবিশেষ উল্লেখযোগ্য যা ব্রাজিলে তাদের জনপ্রিয়তার নিদর্শন বহন করে আসছে। ২০০৪ থেকে ২০০৭ সালের মধ্যে গবেষণা প্রতিষ্ঠান "আইবোপ", "ডাটা ফোহা" এবং "সিএনটি/সেন্সাস" নামীয় তিনটি পৃথক জনমত জরীপ কার্য পরিচালনা করে। ফলাফলে দেখা গেছে যে, ১৩.২% থেকে ১৪% ব্রাজিলীয় জনগোষ্ঠী করিন্থিয়ান্সকে পছন্দ করে। জনসংখ্যার আকারে তা আনুমানিক ২৪ থেকে ২৬ মিলিয়ন সমর্থক এ দলের পক্ষে গেছে। "গ্যাভিওজ ডা ফায়েল", "ক্যামিসা ১২", "কোরিঙ্গাও চপ", "প্যাভিলহাও ৯" এবং "এস্তোপিম ডা ফায়েল" নামে অনেকগুলো করিন্থিয়ান্স সমর্থকগোষ্ঠী গড়ে উঠেছে।
করিন্থিয়ান্স ক্লাবটি এ মুহুর্তে ব্রাজিলের সর্বাপেক্ষা ধনী দল হিসেবে স্বীকৃত। ২০১১ সালে তাদের বার্ষিক আয় R$২৯৩ মিলিয়ন ব্রাজিলীয় রিয়াল (€১১৮ মিলিয়ন ইউরো / $১৪৫ মিলিয়ন ডলার)। দেশের সর্বাপেক্ষা দামী ক্লাব হিসেবে ২০১২ সালে আয় করেছিল R$১.০০৫ বিলিয়ন ব্রাজিলীয় রিয়াল (€৪০৪ মিলিয়ন ইউরো / $৪৯৬ মিলিয়ন ডলার)।
তিমাও'রা তাদের নিজ খেলাগুলো প্যাকেইম্বুতে খেলে থাকে। এ মাঠে সর্বোচ্চ ৪০,১৯৯ জন দর্শকের অংশগ্রহণের রেকর্ড ধারণ করা হয়েছে। ২০১৩ সালে নিজস্ব মাঠ এরিনা করিন্থিয়াসে খেলবে। এতে দর্শক সংখ্যার ধারণ ক্ষমতা থাকবে ৪৮,০০০।
সাদা শার্ট, কালো প্যান্ট এবং সাদা মোজা সহযোগে ১৯২০ সাল থেকে মাঠে নামছে। নাইকি তাদের পোষাক প্রস্তুতকারক প্রতিষ্ঠান।
প্রাদেশিক চ্যাম্পিয়নশীপে তারা রেকর্ডসংখ্যক ২৬বার জয়ী হয়। ক্যাম্পিওনাতো ব্রাসিলেইরো সিরি এ প্রতিযোগিতায় ৫বার বিজয়ী হয়েছিল। তন্মধ্যে ১৯৯৮/৯৯ মৌসুমে ডাবল এবং কোপা দো ব্রাসিল ৩বার জয় করে। বর্তমানে করিন্থিয়ান্স ২০১২ সালের কোপা লিবারতাদোরেজ এবং ফিফা ক্লাব বিশ্বকাপ জয় করে। দলটি ২০০০ সালে নিজ মাঠে অনুষ্ঠিত ফিফা ক্লাব বিশ্বকাপের উদ্বোধনী প্রতিযোগিতায় চ্যাম্পিয়ন হয়েছিল।
এছাড়াও, দলটি ২০০০ সালের কোপা লিবারতাদোরেজের সেমি-ফাইনাল, ২০০৫ সালে কোপা সুদামেরিকানার কোয়ার্টার ফাইনাল এবং ১৯৯৪ সালে কোপা কনমেবলের সেমি-ফাইনাল পর্বে উঠেছিল।
সুনান-এ-ইবনে মাজাহ
সুনান-এ-ইবনে মাজাহ () হাদীস বিষয়ক প্রধান ছয়টি গ্রন্থের বা সিহাহ সিত্তাহ-এর একটি, যা ইমাম ইবনে মাজাহ কর্তৃক সংকলিত।
এই গ্রন্থে ৪,০০০ টি হাদীস রয়েছে যা ৩২ টি খন্ডে ১,৫০০ টি অধ্যায়ে বিভক্ত।
সুন্নি মতানুসারে এই গ্রন্থটি হাদীস বিষয়ক প্রধান ছয়টি গ্রন্থের একটি।
কুতুব আল-সিত্তাহ
কুতুব আল সিত্তাহ () (সিহাহ সিত্তাহ বলেও পরিচিত) হাদীসের প্রধান ছয়টি গ্রন্থকে একত্রিতভাবে বলা হয়ে থাকে। "কুতুব আল সিত্তাহ" দ্বারা ছয়টি গ্রন্থ এবং "সিহাহ সিত্তাহ" দ্বারা "নির্ভুল ছয়" বোঝানো হয়। এই গ্রন্থগুলো ইসলাম ধর্মের প্রচারক হযরত মুহাম্মাদ ইবনে আব্দুল্লাহ (সঃ) - এর মৃত্যুর ২০০ বছর পর সংগৃহিত হয়েছে ছয়জন সংগ্রহকারীর দ্বারা।
সুন্নী ইসলাম মতে সিহাহ সিত্তাহ-এর অন্তর্ভুক্ত গ্রন্থগুলো ধর্মীয় কারণে খুবই গুরুত্বপূর্ণ। নির্ভরযোগ্যতার বিচারে এগুলোর ধারাবাহিকতা হলো:প্রথম দুটি গ্রন্থকে তাদের নির্ভরযোগ্যতার জন্য "সহীহ গ্রন্থ" বলে নির্দেশ করা হয়।
"ক্যামব্রিজ হিস্টোরী অফ ইরান" (Cambridge History of Iran) অনুসারে: সুন্নি হাদীস সংকলন কারী সকল সংগ্রহকই ছিলেন ইরানের অধিবাসী। তাঁরা হলেন:
সহীহ বুখারী
সহীহ বুখারী () একটি প্রসিদ্ধ হাদীস বিষয়ক গ্রন্থ। এর আসল ও পুরো নাম, الجامع المسند الصحيح المختصر من أمور رسول اللّٰه صلى اللّٰه عليه و سلم وسننه وأيامه সুন্নী ইসলাম মতে, এটি কুতুব আল-সিত্তাহ অর্থাৎ হাদীস বিষয়ক প্রধান ছয়টি গ্রন্থের অন্তর্গত একটি গ্রন্থ। পারস্যের স্বনামধন্য মুসলিম চিন্তাবিদ ইমাম বুখারী ইসলামের নবী হযরত মুহাম্মাদ (সঃ)-এর বানীর এই গ্রন্থটি সংকলন করেছেন। এই গ্রন্থটিকে কোরানের পর সবচাইতে প্রামাণ্য গ্রন্থ হিসেবে ধরা হয়।
ইমাম বুখারী স্বীয় শিক্ষক ইসহাক বিন রাহওয়াইহ থেকে এই গ্রন্থ রচনার প্রেরণা লাভ করেন।একদিন ইসহাক একটি এমন গ্রন্থের আশা প্রকাশ করেন,যাতে লিপিবদ্ধ থাকবে শুধু সহিহ হাদীস। ছাত্রদের মাঝে ইমাম বুখারী তখন এই কঠিন কাজে অগ্রসর হন।২১৭ হিজরী সালে মাত্র ২৩ বছর বয়সে তিনি মক্কার হারাম শরীফে এই গ্রন্থের সংকলন শুরু করেন। দীর্ঘ ১৬ বছর পর ২৩৩ হিজরী সনে এর সংকলনের কাজ সমাপ্ত হয়। বুখারী শরীফের সংকলনকালে তিনি সর্বদা রোজা রাখতেন এবং প্রতিটি হাদীস গ্রন্থ সন্নিবেশিত করার আগে গোসল করে দু' রাকাত নফল নামাজ আদায় করে মুরাকাবা ও ধ্যানের মাধ্যমে হাদীসের বিশুদ্ধতা সম্পর্কে নিশ্চিত হতেন।[১১] এই গ্রন্থে তিনি সকল সহিহ হাদীস সংকলন করেননি। বরং সহিহ হাদীসের মাঝে যেগুলো তার নির্ধারিত শর্তে উন্নীত হয়েছে,সেগুলো লিপিবদ্ধ করেছেন। তিনি স্বয়ং বলেন, "আমি জা'মে কিতাবে সহিহ হাদিস ব্যতিত অন্যকোন হাদিস ওল্লেখ করিনি। তবে কলেবর বড় হয়ে যাওয়ার আশঙ্কায় অনেক সহিহ হাদিসকে বাদ দিয়েছি। তিনি আরও বলেন, আমি আমার কিতাবে প্রতিটি হাদিস লেখার পূর্বেই গোসল করেছি এবং দুরাকাআত আদায় করে নিয়েছি। অপর বর্ণনা হতে জানা যায় যে, ইমাম বুখারী (রহঃ) তাঁর স্বীয় কিতাবের শিরোনাম সমূহ রাসুলে করিম (সা) এর রওজা এবং মসজিদে নববির মধ্যস্থলে বসে লিখেছিলেন। প্রত্যেক শিরোনামের জন্য দুরাকায়াত নফ্ল নামাজ আদায় করেতেন এবং মুারাকাবা করতেন । ইমাম বুখারীর প্রায় ৬ লাখ হাদীস মুখস্থ ছিল। বুখারী শরীফের পুরো নাম হলোঃ আল-জামি আল-সাহীহ আল-মুসনাদ মিন উমুরি রাসূলিল্লাহ ওয়া সুনানিহি ওয়া আইয়ামিহি। বুখারি শরীফ প্রণয়ের স্থানঃ আবুল ফজল মোহাম্মদ বিন তাহেরের বর্ণনা মতে, ইমাম বুখারী (রহঃ) তাঁর গ্রন্থখানি বুখারাতে বসে রচনার কাজ শেষ করেছেন। আবার কারো মতে মক্কা মুয়াজ্জামায় আবার কারো মতে বসরাতে। তবে ওল্লেখিত সকল বর্ণনা নির্ভুল। কেননা তিনি ওল্লেখিত সকল নগরীতে অবস্থান করেছেন। স্বয়ং ইমাম বুখারী (রহঃ) বলেছেন, আমি আমার সহিহ বুখারি সঙ্গে নিয়ে বসরা শহরে ৫ বছর অবস্থান করেছি এবং আমার কিতাব প্রণয়ের কাজ শেষ করি। আর প্রতি বছরই হজ্ব পালন করি এবং মক্কা হতে বসরাতে ফিরে আসি।তিনি ৬ লাখ হাদিস হতে যাচাই বাছাই করে সর্বসাকুলে ১৬ বছর নিরলস সাধনা করে এ প্রসিধ্য গ্রন্থখানি প্রণয়ন করেন।
এই গ্রন্থে মোট সাত হাজার পাঁচশত তেষটটী (৭,৫৬৩) খানি হাদিস আছে। আর পুনরুক্ত ছাড়া আছে চার হাজারের (৪,০০০) মতো।
সহীহ বুখারী রচনার পর থেকে এ পর্যন্ত তার বহু ব্যাখ্যা গ্রন্থ লেখা হয়েছে। এর মাঝে অন্যতম হলো আল্লামা ইবনে হাজার আসকালানী রচিত "ফাতহুল বারী" এবং ইমাম বদরুদ্দীন আল-আইনী রচিত "উমদাতুল ক্বারী"।
নিচে সহীহ বুখারীর উল্লেখযোগ্য ব্যাখ্যা গ্রন্থসমূহের একটি তালিকা দেয়া হলো:
শিবানন্দ সরস্বতী
স্বামী শিবানন্দ (৮ সেপ্টেম্বর,১৮৮৭ - ১৪ জুলাই,১৯৬৩) একজন হিন্দু আধ্যাত্মিক গুরু এবং যোগ ও বেদান্তের প্রবক্তা ছিলেন। শিবানন্দ তামিলনাড়ুর তিরুনেলভেলি জেলার পাট্টামাডাই এ জন্মগ্রহণ করেন। তিনি চিকিৎসাবিদ্যা অধ্যয়ন করেন এবং সন্ন্যাসজীবন গ্রহণের পূর্বে মালয়ে একজন চিকিৎসক হিসেবে সেবা দান করেন। তিনি তার জীবনের অধিকাংশ সময় ঋষিকেশের মুনিকিরেতিতে অতিবাহিত করেন।১৯৩৬ সালে,তিনি দ্য ডিভাইন লাইফ সোসাইটি এবং ১৯৪৮ সালে,যোগ-বেদান্ত ফরেস্ট একাডেমী (ডিএলএস)প্রতিষ্ঠা করেন।তিনি যোগব্যায়ামের ওপর ২০০টি বই,বেদান্ত ও বিভিন্ন বিষয়ে লেখা লিখেছেন।ঋষিকেশ থেকে ৩ কিলোমিটার(১.৯ মাইল)সিভানন্দনগরে গঙ্গার তীরে,তিনি ডিএলএস এর সদর দপ্তর শিভানন্দ আশ্রম স্থাপন করেন।
শিভানন্দ যোগ, তাঁর শিষ্য বিষ্ণুদেবন্দের দ্বারা প্রচারিত যোগব্যায়াম,এখন শিভানন্দ যোগ্য বেদান্ত কেন্দ্রগুলির মাধ্যমে বিশ্বের অনেক অংশে ছড়িয়ে পরেছে।এই কেন্দ্রগুলি শিভানন্দের আশ্রমগুলির অনুমোদিত নয়,যা দি ডিভাইন লাইফ সোসাইটি দ্বারা পরিচালিত।
১৮৮৭ সালের ৮ সেপ্টেম্বর,শিবনানন্দ ভারতের তামিলনাড়ুর তিরুনাভেলি কাছাকাছি পত্তামদাইর কুপ্পুস্বামীতে জন্ম গ্রহণ করেন,তিনি মাতাপিতার তৃতীয় পুত্র ছিলেন। শৈশবে তিনি শিক্ষা এবং জিমন্যাস্টিকসে অত্যন্ত সক্রিয় ও প্রতিশ্রুতিশীল ছিলেন। তিনি তানজোরের মেডিকেল স্কুলে পড়েন,যেখানে তিনি দক্ষতাও অর্জন করেন।এই সময়ে তিনি ‘আমব্রোসিয়া’ নামে একটি মেডিকেল জার্নাল পরিচালনা করেন। গ্র্যাজুয়েশন করার পর তিনি দশ বছর ডাক্তারি করেন মালয়তে এবং গরিবদের বিনামূল্যে চিকিৎসা প্রদানের জন্য খ্যাতি অর্জন করেন।সময়ের সাথে সাথে,তাঁর এমন একটি অনুভূতি হল যে,ওষুধ একটি চরম স্তর নিরাময় করলেও,তাকে অন্নত্র কোথায় অকার্যকর পূরণ করতে যেতে হবে এবং ১৯২৩ সালে তিনি মালয় ছেড়ে,আধ্যাত্মিকের খোঁজে ভারতে ফিরে আসেন।
১৯২৪ সালে ভারত ফিরে আসার পর তিনি বারাণসী,নাশিক এবং তারপর ঋষিকেশে যান,যেখানে তিনি তাঁর গুরু,বিশ্বনান্দ সরস্বতীর সাথে দেখা হয়।ইনি তাঁকে সন্ন্যাসের আদেশে প্রবর্তন করেছিলেন এবং তাঁকে তাঁর আধ্যাত্মিক নামও দিয়েছিলেন।
১৯৩৬ সালে গঙ্গা নদীর তীরে,স্বামী শিবানন্দ,ডিএলএস স্থাপন করেন।আধ্যাত্মিক সাহিত্যের বিনামূল্যে বিতরণে তাঁর কাছে শিষ্যদের একটি অবিচলিত প্রবাহ সৃষ্টি হয়,যেমন সত্যেন্দ্র সরস্বতী,সত্যেন্দ্র যোগের প্রতিষ্ঠাতা। ১৯৪৫ সালে,তিনি আয়ুর্বেদিক ফার্মেসি এবং অল-ওয়ার্ল্ড রিলিজিয়ান্স ফেডারেশন প্রতিষ্ঠা করেন।১৯৪৭ সালে তিনি অল-ওয়ার্ল্ড সাধুস ফেডারেশন প্রতিষ্ঠা করেন এবং ১৯৪৮ সালে যোগ-বেদান্ত ফরেস্ট একাডেমী প্রতিষ্ঠা করেন।তিনি তাঁর যোগব্যায়ামকে সংশ্লেষণের যোগব্যায়াম বলতেন।
১৯-এ জুলাই ১৯৬৩ সালে, স্বামী শিবানন্দ, শিবানন্দনগরের,গঙ্গা নদীর তীরে তার কুটিরে মহাসমাধী লাভ করেন।
বাংলাদেশের শিল্পীদের চিত্র ও অঙ্কন প্রদর্শনী - ১৯৭১
বাংলাদেশের স্বাধীনতা যুদ্ধ চলা কালে এদেশের চিত্র শিল্পীরা ভারতে বাংলাদেশের শিল্পীদের চিত্র ও অঙ্কন প্রদর্শনী - ১৯৭১ শিরোনামে একটি প্রদর্শনীর আয়োজন করেন যার মাধ্যমে তহবিল গঠনের পাশাপাশি বিশ্ব বিবেকের কাছে বাংলাদেশের মুক্তিযুদ্ধের ভয়াবহতা তুলে ধরা হয় এবং বহি:বিশ্বের নিকট সাহায্য ও সহযোগীতা কামনা করা হয়।
বাংলাদেশের চিত্রশিল্পীদের একটি বড় অংশ স্বাধীনতা যুদ্ধ চলাকালে ভারতে আশ্রয় নেন এবং সেখানে থেকে এদেশের মুক্তিকামী মানুষের জন্য কিছু করার চেষ্টা করেন। সেসময় তাঁদের সহায়তা করার জন্য কলকাতা কেন্দ্রিক সাহিত্যিক, শিল্পী, বুদ্বিজীবীদের নিয়ে গড়ে ওঠে “বাংলাদেশ সহায়ক শিল্পী-সাহিত্যিক-বুদ্ধিজীবি সমিতি”। এই সমিতি বাংলাদেশের এইসব চিত্রশিল্পীদের নিয়ে একটি চিত্র প্রদর্শনীর আয়োজন করেন; যার দ্বারা এদেশের শিল্পীরা তাঁদের চিত্রকলার মাধ্যমে স্বদেশ-বন্দনা ও যুদ্ধে পাক-হানাদার বাহিনী ও তাদের সহযোগীদের নির্মম অত্যাচার, গণহত্যা, ধর্ষণ এবং এগুলোর বিরুদ্ধে এদেশের মুক্তিকামী জনতার প্রতিরোধের চিত্র ফুটিয়ে তোলেন।।
এই প্রদর্শনীতে বাংলাদেশের ১৭ জন শিল্পীর ৬৬ টি চিত্রকর্ম স্থান লাভ করে:
ঐতিহাসিক এই প্রদর্শনীটি প্রথমে কলকাতায় এবং পরে দিল্লিতে অনুষ্ঠিত হয়। কলকাতায় এই প্রদর্শনীটি বিড়লা একাডেমীতে অনুষ্ঠিত হয়। এটি সেপ্টেম্বরের প্রথম সপ্তাহে শুরু হয়ে ১৩ তারিখ পর্যন্ত চলে।
জোসুয়া লেডারবার্গ
জোসুয়া লেডারবার্গ একজন মার্কিন অণুজীববিদ।
লেডারবার্গ নিউ জার্সির এক ইহুদি পরিবারে জন্মগ্রহণ করেন। তিনি কলাম্বিয়ার কলেজ অব ফিজিশিয়ানস অ্যান্ড সার্জন্সে পড়াশোনা করেন।
নোবেল পুরস্কার পাওয়ার পর তিনি স্ট্যানফোর্ড বিশ্ববিদ্যালয় এ যান এবং জেনেটিক্স বিভাগ প্রতিষ্ঠা করেন। ১৯৭৮ সালে তিনি রকফেলার বিশ্ববিদ্যালয়ের প্রেসিডেন্ট হন।
জন রবিন ওয়ারেন
জন রবিন ওয়ারেন একজন অস্ট্রেলীয় রোগতত্ত্ববিদ।
অ্যাডিলেডের সেন্ট পিটারস কলেজ থেকে হাই স্কুল শেষ করে রবিন অ্যাডিলেড বিশ্ববিদ্যালয় থেকে এমবিবিএস ডিগ্রি অর্জন করেন। তিনি কর্মজীবনের অধিকাংশ সময় রয়েল পার্থ হাসপাতালে ব্যয় করেছেন। ইউনিভার্সিটি অব ওয়েস্টার্ন অস্ট্রেলিয়ায় তিনি তার সহকর্মী ব্যারি মার্শালের সাথে প্রমাণ করেন, পাকস্থলীর আলসারের জন্য ব্যাকটেরিয়াম দায়ী। ২০০৭ সালে তিনি 'কম্প্যানিয়ন অব দ্য অর্ডার অব অস্ট্রেলিয়া' সম্মানে ভূষিত হন।
আলবার্তো সুপ্পিসি
আলবার্তো হোর‌্যাসিও সুপ্পিসি (; জন্ম: ২০ নভেম্বর, ১৮৯৮ - মৃত্যু: ২১ জুন, ১৯৮১) উরুগুয়ের কোচ ছিলেন। ১৯৩০ সালের বিশ্বকাপ ফুটবলে উরুগুয়ে ফুটবল দলকে নেতৃত্ব দেন এবং বিশ্বকাপ ফুটবলের অভিষেক প্রতিযোগিতায় স্বাগতিক দেশকে চ্যাম্পিয়ন হতে সহায়তা করেন। সুপ্পিসি এল প্রফেসর (দ্য প্রফেসর) নামেও পরিচিত ছিলেন। "হেক্টর সুপ্পিসি সিদেস" নামীয় তাঁর এক চাচাতো ভাই পেশাদারী পর্যায়ের ড্রাইভার ছিলেন।
২২ এপ্রিল, ১৯১৭ সালে নিজ শহর কলোনিয়া ডেল সেক্রেমেন্তো এলাকায় প্লাজা কলোনিয়া নামক একটি ক্লাব প্রতিষ্ঠা করেন। ১২,০০০ আসনবিশিষ্ট নিজ শহরের এ মাঠটিকে পরবর্তীকালে তাঁর সম্মানে পরিবর্তিত করে রাখা হয় এস্তাদিও প্রফেসর আলবের্তো সুপ্পিসি নামে। বর্তমানে কোপা আমেরিকা প্রতিযোগিতার পূর্বে নামাঙ্কিত ১৯২৯ সালের দক্ষিণ আমেরিকান চ্যাম্পিয়নশীপ প্রতিযোগিতায় তিনি উরুগুয়ে ফুটবল দলের কারিগরী পরিচালক হিসেবে কোচের দায়িত্ব পালন করে দলকে তৃতীয় স্থান অর্জনে সহায়তা করেন।
ফিফা বিশ্বকাপের স্বাগতিক দেশ হিসেবে উরুগুয়েতে ১৯৩০ সালে প্রথমমারের মতো বিশ্বকাপ ফুটবল অণুষ্ঠিত হয়। ১৯২৮ সালের গ্রীষ্মকালীন অলিম্পিকে স্বর্ণপদক বিজয়ী আন্দ্রেজ মাজালি নামীয় গোলরক্ষককে তিনি দল থেকে বাদ দেন। মাজালি কার্ফু লঙ্ঘনজনিত কারণে আটক হয়েছিলেন। ফলে মোন্তেভিদিওতে প্রতিযোগিতা শুরুর পূর্বে দলীয় হোটেলে সময়মতো উপস্থিত হতে না পারাই ছিল এর মূল কারণ। প্রাতিষ্ঠানিকভাবে ৯৩,০০০ দর্শক এস্তাদিও সেন্টারিও স্টেডিয়ামে খেলা দেখতে আসেন। প্রথমার্ধে আর্জেন্টিনার বিপক্ষে উরুগুয়ে ২-১ ব্যবধানে পিছিয়ে থাকলেও শেষ পর্যন্ত অবিশ্বাস্যভাবে ৪-২ গোলের ব্যবধানে ম্যাচ জেতে এবং প্রথম বিশ্বকাপ বিজয়ী দল হিসেবে আত্মপ্রকাশ করে। প্রতিযোগিতায় সুপ্পিসি'র কোচিং সহকারী হিসেবে পেদ্রো এরিস্পে, আর্নেস্তো ফিগোলি, লুইস গ্রেকো এবং পেদ্রো অলিভিয়েরি ছিলেন।
বহুপদী বন্টন
ধরা যাক formula_1, যেখানে k > 1, হল র‍্যান্ডম ভ্যারিয়েবলের একটি সেট যাতে k সংখ্যক র‍্যান্ডম ভ্যারিয়েবল আছে । ধরি, formula_2এই র‍্যান্ডম ভ্যারিয়েবলগুলোর প্রত্যেকটা 0,1,2...,n থেকে যে কোন মান গ্রহণ করতে পারে । 
এবং ধরি, k সংখ্যক অঋণাত্মক সংখ্যা formula_3আছে যাদের যোগফল হল 1(সকল সম্ভাব্যতার যোগফল ১ হবে বলে অর্থাৎ formula_4)। আবার k সংখ্যক অঋণাত্মক পূর্ণসংখ্যা formula_5চিন্তা করা যাক যাদের যোগফলও হচ্ছে 1 অর্থাৎ formula_6,যেখানে প্রত্যেক formula_7 1 থেকে n এর মধ্যে যে কোন পূর্ণ সংখ্যামান গ্রহণ করতে পারে । যে কোন formula_8 সেট এর জন্য যদি 
formula_9 এবং formula_10 ... এবং formula_11 যৌথভাবে হওয়ার সম্ভাবনা
formula_12
হয়,তাহলে বলা যায় প্যারামিটার n এবং formula_3 বিশিষ্টformula_14এর একটি বহুপদী যৌথবন্টন আছে । একটু অন্যভাবে বললে , formula_2 কে k সংখ্যক ঘটনা হিসেবে বিবেচনা করে n বার পরীক্ষা অর্থাৎ এক্সপেরিমেন্ট চালিয়ে এই n বারের মধ্যে formula_16 ঘটনাটি formula_17বার,formula_18ঘটনাটি formula_19বার ,এভাবে ... formula_20 ঘটনাটি formula_21বার (formula_6) একসাথে ঘটার সম্ভাবনাকে উপরোক্ত সমীকরণ দিয়ে প্রকাশ করা হয়েছে । 
প্যারামিটার n হল যতবার পরীক্ষা অর্থাৎ এক্সপেরিমেন্ট করা হয়েছে তার মোট সংখ্যা আর প্যারামিটার formula_3 হল k তম ক্যাটাগরি বা শ্রেণীতে অন্তর্ভুক্ত থাকার সম্ভাবনা (1,2,3...,k এই k সংখ্যক ক্যাটাগরি বা শ্রেণীতে বিভক্ত বলে বিবেচনা করে )
ছক্কার গুটি দিয়ে উদাহারণ দেয়া যাক । ধরা যাক, একটা ছক্কার গুটি 5 (n = 5) বার ছুঁড়ে মেরে পরীক্ষা চালানো হচ্ছে । ছক্কার গুটিতে 1,2,3,4,5,6 ( k = 6) এর যে কোনটা উঠতে পারে । অর্থাৎ আমাদের আউটকামকে আমরা 6 টা ক্যাটাগরি বা শ্রেণীতে ভাগ করতে পারি । 1,2 থেকে 6 পর্যন্ত যে কোনটারই ওঠার সম্ভাবনা অর্থাৎ এই 6 টা শ্রেণীর যে কোন একটা শ্রেণীতে অন্তর্ভুক্ত হওয়ার সম্ভাবনা হল 6 ভাগের 1 ভাগ (1/6) । 
formula_24
আমরা ধরতে পারি , formula_25 হল n=5 বারের মধ্যে কয়বার i(i = 1,2...,k=6)উঠেছে অর্থাৎ কয়বার i(i = 1,2...,k=6) তম শ্রেণীতে অন্তর্ভুক্ত ছিল তার সংখ্যা ধারণকারী র‍্যান্ডম ভ্যারিয়েবল । তার মানে formula_26হল 5 বারের মধ্যে কয়বার 5 উঠেছে তার সংখ্যা নির্দেশক র‍্যান্ডম ভ্যারিয়েবল । 5 বারের এক্সপেরিমেন্টে একটা সম্ভাব্য আউটকাম হতে পারে
formula_27
এখানে formula_28,formula_29,formula_30,formula_31,formula_32,formula_33 । সবগুলো formula_34 কে যোগ করলে যোগফল নিঃসন্দেহে হবে n = 5 ।
formula_35
বীরেন সোম
বীরেন সোম (জন্ম: ১৯৪৮ - ) বাংলাদেশের একজন চিত্রশিল্পী ও স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।
শিল্পী বীরেন সোম ১৯৪৮ সালে জামালপুর জেলায় জন্মগ্রহণ করেন। তাঁর পিতার নাম: দেবেন্দ্র কুমার সোম এবং মা: কনক প্রভা সোম।
বীরেন সোম ষাটের দশকের মাঝামাঝি সময়ে চারুকলা ইনস্টিটিউটে ভর্তি হন।
তিনি ন্যাশনাল হার্বেরিয়ামের প্রধান শিল্পী ছিলেন। বর্তমানে সরকারি চাকরি থেকে অবসর গ্রহণ করে শিল্পচর্চায় নিয়োজিত আছেন।
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয়জনের মধ্যে সর্বকনিষ্ঠ সদস্য ছিলেন।
স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন। এছাড়াও তিনি 'ঘরে ঘরে দুর্গ গড়ে তোল', 'রক্ত যখন দিয়েছি আরও রক্ত দেব' প্রভৃতি পোস্টার একেছিলেন।
দেবদাস চক্রবর্তী
দেবদাস চক্রবর্তী (২৫ ডিসেম্বর ১৯৩৩ - ৫ ফেব্রুয়ারি ২০০৮) বাংলাদেশের একজন বরেণ্য চিত্রশিল্পী এবং স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।
তিনি ১৯৩৩ সালের ২৫ ডিসেম্বর (মতান্তরে: ২৪ ডিসেম্বর) শরীয়তপুর জেলার সদর উপজেলার বুড়িরহাটের দেওভোগ গ্রামে জন্মগ্রহণ করেন। তাঁর পিতার নাম তারক ব্রক্ষ চক্রবর্তী।
তিনি ১৯৫৬ সালে আর্ট কলেজ থেকে বিএফএ ডিগ্রি অর্জন করেন। ১৯৭৭-৭৯ পর্যন্ত পোলান্ড সরকারের বৃত্তি নিয়ে তিনি ওয়ারস থেকে ছাপচিত্রে উচ্চতর শিক্ষা গ্রহণ করেন।
তিনি ৫৮ থেকে ৭০ সাল পর্যন্ত পাকিস্তান কৃষি মন্ত্রণালয়ের অধীন তথ্য অধিদপ্তরের সিনিয়র ডিজাইনার হিসেবে কাজ করেন। ১৯৭০-৮০ তিনি চট্টগ্রাম বিশ্ববিদ্যালয়ে চারুকলা বিভাগে শিক্ষকতা করেন।
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয় সদস্যের অন্যতম ছিলেন।
স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন।
তবে তিনি "বাংলার হিন্দু/ বাংলার খৃস্টান/ বাংলার বৌদ্ধ/বাংলার মুসলমান/আমরা সবাই বাঙালী" নামক অসাধারণ পোস্টারটির ডিজাইনার হিসেবেই বেশি খ্যাত।
চিত্রশিল্পে অসামান্য অবদানের জন্য ১৯৯০ সালে তাঁকে "একুশে পদক" প্রদান করা হয়।
জেমস টড
ল্যাফটেনেন্ট কর্ণেল জেমস টড (২০ মার্চ ১৭৮২ - ১৮ নভেম্বর ১৮৩৫) ব্রিটিশ ইস্ট ইন্ডিয়া কোম্পানীর একজন অফিসার এবং প্রাচ্য বিষয়ক বিশেষজ্ঞ পন্ডিত। তিনি রাজপুতনা নিয়ে গবেষণা করেছিলেন এবং এখানকার ভুগোল ও ইতিহাস নিয়ে আলোচনা করেছেন।
ভারতীয় উপমহাদেশের ইতিহাস পঠনে জেমস টডের মূল্যায়নকে যথেষ্ট গুরুত্ব দেয়া হয়ে থাকে যদিও কারো কারো দৃষ্টিতে তিনি এই অঞ্চলের অধিবাসীদের মূল্যায়নের সময় সাম্প্রদায়িক মানসিকতার পরিচয় দিয়েছেন।
জেমস টডের প্রকাশিত গবেষণা কর্মগুলোর তালিকা:
রমণ মহর্ষি
রমণ মহর্ষি (৩০ ডিসেম্বর, ১৮৭৯ - ১৪ এপ্রিল, ১৯৫০) ছিলেন একজন আধ্যাত্মিক গুরু (জীবন্মুক্ত ও জ্ঞানী)। তার আসল নাম ভেঙ্কটরমণ আইয়ার। তিনি তামিলনাড়ুর তিরুকুজিতে এক তামিল-ভাষী ব্রাহ্মণ পরিবারে জন্মগ্রহণ করেন।
স্বামীনারায়ণ
স্বামীনারায়ণ (৩ এপ্রিল, ১৭৮১ - ১ জুন, ১৮৩০) বৈষ্ণবীয় রীতির "স্বামীনারায়ণ ধর্ম" হিসেবে পরিচিত হিন্দু ধর্মের এক আধুনিক সম্প্রদায়ের প্রধান ব্যক্তি। তিনি সহজানন্দ স্বামী নামেও পরিচিত।